IZVJEŠĆE KOMISIJE EUROPSKOM PARLAMENTU I VIJEĆU O NAPRETKU POVEZANOM S PROIZVODNO NEVEZANIM POTPORAMA /* COM/2013/0617 final */





IZVJEŠĆE KOMISIJE EUROPSKOM PARLAMENTU I VIJEĆU O NAPRETKU POVEZANOM S PROIZVODNO NEVEZANIM POTPORAMA 1. Uvod Reformom iz 2003. počinje postupno odvajanje izravnih potpora od proizvodnih odluka poljoprivrednika čime se poboljšava tržišna usmjerenost i konkurentnost poljoprivrede EU-a. Istovremeno su zadržane određene ograničene mogućnosti za proizvodno vezane potpore zbog ekoloških i društvenih čimbenika, uzimajući u obzir potrebu za lakšim procesom prilagodbe i ulogu poljoprivrede u pružanju javnih dobara očuvanjem održive poljoprivrede diljem EU-a.[1] U ocjeni o učinku priloženoj prijedlozima pregleda zdravstvenog stanja, analiziran je učinak reforme iz 2003. i razmatrane su tri mogućnosti za daljnje korake prema konkurentnijoj poljoprivredi: a) status quo; b) potpuno odvajanje potpore od proizvodnje; c) ciljano selektivno odvajanje potpore od proizvodnje. Analizom se pokazalo da se težnjom prema većoj tržišnoj usmjerenosti uživaju veće pogodnosti te su identificirani rizici u određenim regijama, posebice u sektorima uzgoja krava dojilja i ovčjeg mesa, za koje se može opravdati davanje djelomične proizvodno vezane potpore na temelju značajnog utjecaja na okoliš.[2] Takav se pristup odražava u donesenoj Uredbi Vijeća[3]. Konačan kompromis Predsjedništva povezan s prijedlozima pregleda zdravstvenog stanja[4] uključuje sljedeću izjavu: „Komisija izjavljuje da će sastaviti izvješće do 31. prosinca 2012. o statusu provedbe pregleda zdravstvenog stanja, posebice povezanom s napretkom proizvodno nevezanih potpora.” Dalje u tekstu, u cilju ispunjavanja ove obveze, činjenično su predstavljeni posljednji koraci u odvajanju proizvoda od potpora koji su kvantificirani u odnosu na relativni udio u izravnim potporama. 2. Godina podnošenja zahtjeva 2009.: Trenutačno stanje proizvodno nevezanih potpora U godini podnošenja zahtjeva 2009., već je postignut značajan korak prema proizvodno nevezanim potporama kao ishod reforme iz 2003.: u cjelini, udio ukupnog bruto iznosa (tj. prije modulacije) izravnih potpora[5] koji je bio dostupan za dodjeljivanje proizvodno nevezanih potpora u EU-27 iznosio je 86 %. Neke države članice dostigle su gotovo 100 %, a neke samo 69 %. Uvodnom izjavom 2. Uredbe Vijeća koja je rezultirala pregledom zdravstvenog stanja (br. 73/2009) zaključeno je da je iskustvo u provedbi [reforme iz 2003.] pokazalo da određeni dijelovi mehanizma potpore trebaju biti izmijenjeni. Posebice se proizvodno nevezane potpore moraju proširiti […]. Utvrđeni koraci za proizvodno nevezane potpore, kao i njihov učinak na stope proizvodno nevezanih proizvoda sažeti su u nastavku. 3. Koraci za proizvodno nevezane potpore utvrđeni prije pregleda zdravstvenog stanja Treba napomenuti da je za potporu za proizvodnju duhana predviđenu poglavljem 10.c Uredbe Vijeća (EZ) br. 1782/2003 bilo utvrđeno dodjeljivanje do i uključujući godinu podnošenja zahtjeva 2009., prije pregleda zdravstvenog stanja. Ukupni bruto iznos dostupan za dodjeljivanje proizvodno vezanih potpora za proizvodnju duhana u godini podnošenja zahtjeva 2009. iznosio je 321 milijuna EUR. Od sljedeće godine, 50 % ukupnog iznosa sredstava za duhansku proizvodnju uključenih u omotnicu izravnih plaćanja za proizvodno nevezane proizvode i proizvodno vezane proizvode stavljen je na raspolaganje kao potpora Zajednice za mjere u regijama duhanske proizvodnje u skladu s programima ruralnog razvoja. Drugi dio integriran je u sustav jedinstvenog plaćanja (Single Payment scheme - SPS) (proizvodno nevezanih). 4. Pregled zdravstvenog stanja: integracija programa proizvodno vezanih potpora u sustav jedinstvenog plaćanja/sustav jedinstvenog plaćanja po površini (SPS/SAPS) 4.1. Dogovorena integracija proizvodno vezanih programa u SPS/SAPS nakon pregleda zdravstvenog stanja Kao rezultat pregleda zdravstvenog stanja, Prilog XI. Uredbi Vijeća (EZ) br. 73/2009 navodi proizvodno vezane programe koje su države članice morale integrirati u sustav jedinstvenog plaćanja ili sustav jedinstvenog plaćanja po površini najkasnije za godinu podnošenja zahtjeva 2012.: Vremenski raspored || Program proizvodno vezanih potpora || Pravni temelj (za proizvodno vezanu potporu) || Države članice na koje se odnosi || Bruto iznos dostupan državama članicama u 2009. (u milijunima EUR) 2010. || Premije za tvrdu pšenicu posebne kakvoće || Glava IV. poglavlje 1. Uredbe (EZ) br. 1782/2003 || EL, ES, FR, IT, AT, PT || 127 600 2010. || Plaćanje po području ratarskih usjeva, uključujući dodatno plaćanje za tvrdu pšenicu u tradicionalnim zonama || Glava IV. poglavlje 10. Uredbe (EZ) br. 1782/2003 || ES, FR || 1 583 561 2010. || Potpora za maslinike || Glava IV. poglavlje 10.b Uredbe (EZ) br. 1782/2003 || ES || 103 140 2010. || Potpora za sektor hmelja || Glava IV. poglavlje 10.d Uredbe (EZ) br. 1782/2003 || FR, AT, SI (DE[6]) || 0,274 najkasnije 2012. || Premije za proteinske usjeve || Glava IV. poglavlje 1. odjeljak 3. Uredbe (EZ) br. 73/2009 || Svih EU-15 || 77 796 najkasnije 2012. || Posebno plaćanje usjeva za rižu || Glava IV. poglavlje 1. odjeljak 1. Uredbe (EZ) br. 73/2009 || EL, ES, FR[7], IT, PT || 179 910 najkasnije 2012. || Plaćanje po površini za orašaste plodove || Glava IV. poglavlje 1. odjeljak 4. Uredbe (EZ) br. 73/2009 || BE, DE, EL, ES, FR, IT, LU, NL, AT, PT, SI, UK || 96 622 najkasnije 2012. || Proizvodna potpora za uzgajivače krumpirovog škroba || Glava IV. poglavlje 1. odjeljak 2. Uredbe (EZ) br. 73/2009 || DK, DE, ES, FR, NL, AT, FI, SE || 116 867 najkasnije 2012. || Potpora za sektor sjemena || Glava IV. poglavlje 1. odjeljak 5. Uredbe (EZ) br. 73/2009 || BE, EL, ES, FR, IT, NL, PT, FI || 30 923 najkasnije 2012. || Potpore za sektor goveđeg i telećeg mesa, izuzev premija za uzgoj krava dojilja || Članak 53. Uredbe (EZ) br. 73/2009 || BE, DK, ES, FR, NL, AT, PT, FI, SE, SI || 471 883 2012. || Plaćanje za jagodasto voće || Glava IV. poglavlje 1. odjeljak 9. Uredbe (EZ) br. 73/2009 || BG, HU, LV, LT, PL || 12 213 UKUPNO || 2 800 789 Također, kao rezultat pregleda zdravstvenog stanja odlučeno je ukinuti proizvodno vezanu potporu za energetske usjeve za potraživanja od 2010. godine nadalje. Ukupni bruto iznos dostupan za dodjeljivanje tog plaćanja za 2009. bio je 90 milijuna EUR. Konačno, treba napomenuti da je Prilogom XI. Uredbe Vijeća (EZ) br. 73/2009 za integraciju u SPS/SAPS od 2012. godine predviđen iznos od 187 milijuna EUR nakon ukidanja sljedeće tri tržišne mjere: potpore za preradu osušene krme[8], potpore za preradu lana i konoplje uzgajanih za tkaninu[9] i premije za krumpirov škrob[10]. 4.2. Neobvezna integracija proizvodno vezane potpore u SPS/SAPS nakon pregleda zdravstvenog stanja U skladu s člankom 51. stavkom 1. Uredbe (EZ) br. 73/2009, državama članicama koje su donijele odluku u skladu s člankom 64. stavkom 2. Uredbe (EZ) br. 1782/2003 o dodjeljivanju plaćanja u sektoru ovčjeg i kozjeg mesa i/ili u obliku premija za uzgoj krava dojilja, dopušteno je daljnje dodjeljivanje navedenih potpora. Moguće je također donijeti odluku da se dio njihovih nacionalnih gornjih granica upotrijebi za dodjeljivanje ovih potpora na nižoj razini od one koja je utvrđena u skladu s člankom 64. stavkom 2. Uredbe (EZ) br. 1782/2003 ili ih mogu prestati dodjeljivati. Temeljem toga, odnosne države članice donijele su sljedeće odluke: Vremenski raspored || Program proizvodno vezanih potpora || Pravni temelj (za proizvodno vezanu potporu) || Države članice na koje se odnosi || Donesena odluka || Bruto iznos dostupan državama članicama u 2009. za dodjeljivanje proizvodno vezanih potpora (u milijunima EUR) 2010. || Plaćanja za sektor ovčjeg i kozjeg mesa || Članak 52. Uredbe (EZ) br. 73/2009 || ES || Potpuno odvajanje potpore od proizvodnje || 239 294 2010. || Plaćanja za sektor ovčjeg mesa || Članak 52. Uredbe (EZ) br. 73/2009 || FR || Potpuno odvajanje potpore od proizvodnje || 86 027 2010. || Premije za uzgoj krava dojilja || Članak 53. Uredbe (EZ) br. 73/2009 || FR || 25 % proizvodno nevezane potpore + odbitak od 25,19 milijuna EUR za financiranje posebne potpore u skladu s člankom 68.[11] || 208 794 2010. || Plaćanja za sektor ovčjeg i kozjeg mesa || Članak 52. Uredbe (EZ) br. 73/2009 || SI || Potpuno odvajanje potpore od proizvodnje || 0,697 2012. || Plaćanja za sektor ovčjeg i kozjeg mesa || Članak 52. Uredbe (EZ) br. 73/2009 || DK || Potpuno odvajanje potpore od proizvodnje || 0,855 UKUPNO || 535 667 U skladu s istim člankom, države članice koje su isključile dio potpora za voće i povrće iz programa jedinstvenih plaćanja u skladu s člankom 68.b Uredbe Vijeća (EZ) br. 1782/2003, mogu odlučiti: (1) nastaviti dodjeljivati potpore do njihovog isteka[12] kako je predviđeno Uredbom Vijeća (EZ) br. 1782/2003, (2) ili integrirati ta plaćanja u SPS do 1. kolovoza 2009., (3) ili ih dodjeljivati na nižoj razini od one utvrđene člankom 68.b Uredbe (EZ) br. 1782/2003 do 1. kolovoza 2009. U skladu s člankom 128. Uredbe Vijeća (EZ) br. 73/2009, slične su mogućnosti bile moguće i za članice koje su prijavile SAPS. Kao rezultat postojećeg plana proizvodno nevezanih potpora o kojem je odlučeno u okviru reforme u sektoru voća i povrća te odluka donesenih nakon pregleda zdravstvenog stanja, sljedeći iznosi koji su bili dostupni za dodjeljivanje proizvodno vezanih potpora u 2009., integrirani su u SAPS: Vremenski raspored || Program proizvodno vezanih potpora || Pravni temelj (za proizvodno vezanu potporu) || Države članice na koje se odnosi || Bruto iznos dostupan državama članicama u 2009. koji je proizvodno nevezan (u milijunima EUR) 2011. || Potpora za proizvodnju rajčica || Članak 54. Uredbe (EZ) br. 73/2009 || EL, ES, IT || 130 821 2012. || Potpora za proizvodnju rajčica || Članak 54. Uredbe (EZ) br. 73/2009 || FR, PT || 20 684 2010. || Potpora za proizvodnju rajčica || Članak 128. Uredbe (EZ) br. 73/2009 || SK || 0,174 2012. || Potpora za proizvodnju rajčica || Članak 128. Uredbe (EZ) br. 73/2009 || SK, RO || 1 204 2010. || Potpora za proizvodnju ostalog voća i povrća || Članak 54. Uredbe (EZ) br. 73/2009 || EL, ES || 111 653 2011. || Potpora za proizvodnju ostalog voća i povrća || Članak 54. Uredbe (EZ) br. 73/2009 || FR, IT || 18 977 2011. || Potpora za proizvodnju ostalog voća i povrća || Članak 128. Uredbe (EZ) br. 73/2009 || CY || 1 119 UKUPNO || 284 632 5. Preostale mogućnosti proizvodno vezanih potpora Kao što je navedeno, države članice koje su nakon reforme iz 2003. odlučile dodjeljivati potpore u sektoru ovčjeg i kozjeg mesa i/ili u obliku premija za uzgoj krava dojilja, i/ili su isključile dijelom ili u cijelosti potpore za sektor voća i povrća iz SPS-a ili SAPS-a, imaju mogućnost daljnjeg dodjeljivanja takvih potpora na istoj ili nižoj razini. Kao rezultat, 2012. godine sljedeći su iznosi bili dostupni za dodjeljivanje izravnih plaćanja za navedene sektore: Program proizvodno vezanih potpora || Pravni temelj (za proizvodno vezanu potporu) || Države članice na koje se odnosi || Bruto iznos dostupan državama članicama u 2012. za dodjeljivanje proizvodno vezanih potpora (u milijunima EUR) Plaćanja za sektor ovčjeg i kozjeg mesa || Članak 52. Uredbe (EZ) br. 73/2009 || PT, FI || 29 876 Premije za uzgoj krava dojilja || Članak 53. Uredbe (EZ) br. 73/2009 || BE, ES, FR, AT, PT || 1 068 563 Potpora za proizvodnju ostalog voća i povrća || Članak 54. Uredbe (EZ) br. 73/2009 || FR, IT || 33 875 Potpora za proizvodnju ostalog voća i povrća || Članak 128. Uredbe (EZ) br. 73/2009 || CY || 3 359 UKUPNO || 1 135 673 Također, važan rezultat pregleda zdravstvenog stanja jest mogućnost dana državama članicama u skladu s člankom 68. Uredbe Vijeća u vezi s korištenjem dijela omotnice utvrđene Prilogom VIII. za dodjeljivanje potpora poljoprivrednicima, također u obliku proizvodno vezanih plaćanja. Ova bi se potpora dodjeljivala i kao zamjena – nakon tranzicijskog razdoblja, ako bi to države članice željele – za prethodnu mogućnost koju su države članice dobile u skladu s člankom 69. Uredbe Vijeća (EZ) br. 1782/2003, a mogu iskoristiti iznos od 10 % njihovih nacionalnih gornjih granica koji odgovara sektoru uključenom u izravna plaćanja za dodjeljivanje proizvodno vezanih plaćanja za posebne vrste poljoprivrede i kakvoću proizvodnje u odnosnom sektoru. U 2012., iznos koji su države članice učinile dostupnim u skladu s Prilozima VIII. za dodjeljivanje proizvodno vezanih potpora u skladu s posebnim potporama, točnije u skladu s člankom 68. stavkom 1. točkama (a), podtočkama i. do iv., točkama (b) i (e) Uredbe Vijeća (EZ) br. 73/2009 iznosio je 1 202 257 milijuna EUR dok je iznos predviđen za dodjeljivanje proizvodno vezanih potpora u skladu s člankom 69. u 2009. godini iznosio 473 534 milijuna EUR. U 2012., u skladu s odredbama Ugovora o pristupanju odnosnih država članica (ES, EL, PT[13]), 269 milijuna EUR bilo je dostupno za dodjeljivanje posebnih plaćanja za pamuk. Također, ES je imao 24 milijuna EUR za dodjeljivanje 5-godišnje potpore proizvođačima šećerne repe i šećerne trske (2013. je posljednja od 5 uzastopnih godina). U konačnici, u godini potraživanja 2012., kao rezultat pregleda zdravstvenog stanja i prethodnih reformi sektora, udio ukupnog bruto iznosa (prije modulacije) izravnih plaćanja [14] koja su bila dostupna za dodjeljivanje proizvodno nevezanih plaćanja u EU-27 iznosio je 94 %, a u državama članicama varirao je od 77 % do 100 %. [1] Vidi APP-ov sažetak br. 1: Pogled na ZPP: od tržišne intervencije do inovacije u politici, http://ec.europa.eu/agriculture/publi/app-briefs/01_en.pdf. [2] Vidi ZPP-ov pregled zdravstvenog stanja – ocjena učinka, napomena br. 3 o djelomičnoj proizvodno vezanoj potpori, http://ec.europa.eu/agriculture/healthcheck/ia_annex/c3_en.pdf. [3] Uredba Vijeća (EZ) br. 73/2009 (SL L 30, 31.1.2009.). [4] COD 16049/08 od 20. studenoga 2008. i COD 5263/09 ADD 1. od 9. siječnja 2009. [5] Isključena su izravna plaćanja za POSEI i Egejske otoke. [6] Iznos koji je bio dostupan Njemačkoj za dodjeljivanje proizvodno vezanih potpora za usjeve do 2009. nije pretvoren u iznos za proizvodno nevezane potpore već je prebačen u posebnu omotnicu koju Njemačka može koristiti za potporu sektora u skladu s Uredbom o jedinstvenom ZOT-u. [7] Iznos dostupan za dodjelu proizvodno vezane potpore za proizvodnju riže u Francuskoj Gvajani integriran je u omotnici dostupnoj za dodjeljivanje potpore za POSEI. [8] Predviđeno u Dijelu II. glava I. poglavlje 4. odjeljak I. podojeljak I. Uredbe (EZ) br. 1234/2007 [9] Predviđeno Dijelu II. glava I. poglavlje 4. odjeljak I. poodjeljak II. Uredbe (EZ) br. 1234/2007. [10] Predviđeno člankom 95.a Uredbe (EZ) br. 1234/2007 [11] U skladu s člankom 69. stavkom 6. točkom (b) Uredbe Vijeća br. 73/2009, države članice mogu podignuti potrebna sredstva kako bi pokrile posebnu potporu predviđenu člankom 68. stavkom 1. točkama (a), (b), (c) i (d) linearnim umanjenjem izravnih plaćanja navedenih u članku 53. [12] Godina potraživanja 2011. posljednja je godina za korištenje iznosa u visini do 50 % nacionalnih gornjih granica koji odgovara potpori za proizvodnju rajčica; godina potraživanja 2012. posljednja je godina za korištenje iznosa do 75 % nacionalnih gornjih granica koji odgovara potpori za proizvodnju svježih smokava, svježih agruma, stolnog grožđa, krušaka, breskvi i nektarina te šljiva sorte ‚d'Ente’. [13] Iznos dostupan za BG uključen je u omotnicu SAPS-a. [14] Isključena su izravna plaćanja za POSEI i Egejske otoke.